stanford-oval/wikipedia huggingface dataset:
המופע של דרו קארי

| --- | --- |

עטיפת ה-DVD של הפרקים הנבחרים
 סוגה:  קומדיית מצבים
 יוצרים:  דרו קארי, ברוס הלפורד
 כותבים:  דרו קארי 
 שחקנים:  דרו קארי, ריאן סטיילס, דיידריך ביידר, כריסטה מילר, קת'י קיני, קרייג פרגוסון, ג'ון קרול לינץ', קווין פולאק, סינתיה ווטרוס
 פרסים:  פרס סטלייט לשחקנית הטובה ביותר בסדרה קומית או מוזיקלית 
 ארץ מקור:  ארצות הברית ארצות הברית
 שפות:  אנגלית 
 מספר עונות:  9
 מספר פרקים:  233
 הפקה
 הפצה:  האחים וורנר טלוויזיה 
 מוזיקה:  ויליאם גארט וולדן 
 אורך פרק:  23 דקות
 שידור
 רשת שידור:  ABC
 רשת שידור בישראל:  ערוץ 3   סטאר וורלד   ערוץ ביפ   קומדי סנטרל ישראל
 תקופת שידור מקורית:  18 בספטמבר 1995 – 8 בספטמבר 2004
 קישורים חיצוניים
 דף התוכנית ב-IMDb
 
צוות השחקנים הראשי בעונות 6 ו-7
המופע של דרו קארי (באנגלית: The Drew Carey Show) הייתה קומדיית מצבים אמריקאית, ששודרה במקור ברשת ABC האמריקנית בין ה-13 בספטמבר 1995 ל-8 בספטמבר 2004. עלילת הסדרה מתרחשת בעיר קליבלנד שבאוהיו, ובמרכזה עמדה דמותו של דרו קארי, אשר מגלם גרסה בדיונית של עצמו כעוזר למנהל כוח-אדם במשרד של חנות הכלבו הבדיונית "וינפרד-לאודר". הסדרה נוצרה על ידי קארי וברוס הלפורד.
בישראל הסדרה שודרה תחילה בערוץ 3 ובסטאר וורלד, מאוחר יותר בערוץ ביפ, ובהמשך בערוץ הוט קומדי סנטרל.
סקירה כללית

הדמות אותה מגלם דרו קארי בסדרה היא גרסה בדיונית של עצמו. קארי ציין בעבר שהדמות שלו מייצגת את האופן שבו חייו כנראה היו נראים אילו הוא לא היה הופך לשחקן. חלק גדול מהסדרה מתמקד באינטראקציות של קרי עם חבריו אשר כוללים את לואיס (ריאן סטיילס), אוסוולד (דידריך באדר) וקייט (כריסטה מילר) אשר במשך הסדרה הופכת לחברתו, אך לבסוף נפרדת ממנו, מתחתנת ועוברת לגואם, ובעקבות כך דרו מפתח מערכת יחסים עם קלי (סינתיה ווטרוס) בשתי העונות האחרונות של הסדרה.
במהלך שבע העונות הראשונות של הסדרה דרו עובד כעוזר למנהל כוח האדם במשרד של חנות הכלבו הבדיונית "וינפרד-לאודר" בעיר קליבלנד שבאוהיו. אחת מהקולגות של דרו במקום העבודה היא מימי בובק (קאתי קיני), אישה כבדת משקל ואקסצנטרית העוטה על פניה איפור רב במיוחד והיא אויבתו המושבעת של דרו. השניים הופכים לחברים טובים בהמשך הסדרה, בעיקר לאחר שמימי התאהבה והתחתנה עם אחיו של דרו, סטיב (ג'ון קרול לינץ').
בעונה הראשונה של הסדרה הבוס של דרו הוא מר בל (קווין פולק). בעונות המאוחרות יותר הבוס של דרו הוא האנגלי האקסצנטרי וחסר המזל נייג'ל וויק (קרייג פרגוסון). בשתי העונות האחרונות של הסדרה דרו מחליט לעזוב את מקום עבודותו על מנת לעבוד בחברה הקמעונאית המקוונת "Neverending Store" שהוקמה ומנוהלת על ידי אוון (קייל הווארד) וסקוט (ג'ונתן מנגום).
בנוסף לעבודה בחנות הקמעונאות דרו מנהל גם עסק צדדי קטן מהמוסך שלו, יחד עם אוסוולד, לואיס וקייט, במסגרתו הוא מוכר בירות עם קפאין.
סימן הזיהוי הייחודי של הסדרה היה ההומור הלא-שגרתי שלה, שכלל, לדוגמה, שיר פתיחה שבו תושבי העיר קליבלנד שרים בשבחה של העיר, פרקים שבהם אותגרו הצופים למצוא טעויות שנשתלו בכוונה תחילה, פרקים שכללו אלתור עם צוות הסדרה של מי השורה הזאת בכלל? וכיוצא בזה. בתוכנית צחק קארי על חסרי בית, סמים, זנות, אלכוהול, וגם על נהגי אוטובוס.
הדמויות > דמויות משנה

ג'רארד בל (קווין פולאק) - הבוס של דרו בעונה הראשונה בחנות הכלבו וינפרד-לאודר. לעולם לא ראו אותו, אלא רק שמעו את קולו בכריזה של מכשיר הטלפון של דרו. הוא עשה רושם של אדם מרוכז בעצמו, שניהל רומן עם אחת מעובדות המשרד. בפרק האחרון של העונה הראשונה, מר בל נראה לעיני המצלמה, כשהוא עוזב את המשרד לאחר שפוטר מעבודתו. את מקומו תפס לאחר מכן מר וויק.
לארי אלמדה (איאן גומז) - אחד מעמיתיו לעבודה של דרו בחנות הכלבו וינפרד-לאודר. בהמשך הסדרה הוא עובד כשדכן.
נורה (ג'יין מוריס) - אחת מעמיתיו לעבודה של דרו בחנות הכלבו וינפרד-לאודר.
גברת קולדר (נאן מרטין) - הבעלים הקשישה והקשוחה של חנות הכלבו וינפרד-לאודר.
צ'אק (קלי פרין) - המאבטח בחנות הכלבו וינפרד-לאודר.
ג'יי קלמנס (רוברט טורטי) - החבר של קייט מהתיכון. אף על פי שהוא לכאורה גבר חביב וכריזמטי בסופו של דבר הוא בוגד בקייט ובעקבות כך מסתיימת מערכת היחסים ביניהם.
ניקי פיפר (קייט וולש) - אחת מהחברות של דרו.
שרון ברידג'ס (ג'ניקה ברגר) - אחת מחברותיו של דרו. אישה קשוחה אשר עובדת כשיפוצניקית.
ליסה רובינס (קייטי סלברסטון) - אחת מחברתיו של דרו. הייתה בשלב מסוים עובדת בחנות הכלבו וינפרד-לאודר.
טוני (ביל קובס) - נהג אוטובוס ידידותי אשר לעיתים רבות מקיים אינטראקציות עם דרו ויתר הדמויות המרכזיות.
סקוט (ג'ונתן מנגום) - אחד מהבוסים של דרו ב-"Neverendingstore.com", שם דרו עובד לאחר שעזב את חנות הכלבו וינפרד-לאודר.
אוון (קייל הווארד) - מנהל זמני באחד בחנות הכלבו וינפרד-לאודר. נוטה להות מתנשא ויש לו חיכוכים רבים עם דרו.
טריילור (קייטלין אולסון) - עובדת יחד עם דרו ב-"Neverendingstore.com". אדם שאפתן במיוחד.
ספידי הכלב (ספידי) - הכלב האהוב של דרו.
טים (טים או'רורק) - הברמן במקום הבילוי האהוב על החבורה.
שירי הפתיחה

"Moon Over Parma" בביצוע דרו קארי - 1995
"Five O'Clock World" בביצוע הווגס - 1996-1997
"Cleveland Rocks" בביצוע The Presidents of the United States of America (במקור של איאן האנטר) - 1997-2002
ואריאציות על שלושת השירים, מבוצעות על ידי אמנים שונים - 2002–2004
מדיה ביתית

ב-28 בפברואר 2006 יצאה לשווקים תקליטור ה-DVD ‏"The Drew Carey Show: TV Favorites" הכולל שישה פרקים נבחרים של הסדרה. הפרקים שנכללו ב-DVD היו הפרקים "Pilot"‏, "Playing the Unified Field" ,"We'll Remember Always, Evaluation Day" ,"Drew Blows His Promotion" ,"My Best Friend's Wedding", ו-"DrugCo.".
ב-24 באפריל 2007 יצא לשווקים מארז DVD הכולל את העונה הראשונה של הסדרה.
הערות שוליים

↑  Siano, Joseph (25 באוקטובר 1998). "SIGNOFF; Now Roasting (and Toasting) Drew Carey". The New York Times. {{cite web}}:  (עזרה)
| --- | --- |
בקרת זהויות :  LCCN: n00031780  VIAF: 174161193   WorldCat (עם VIAF): 174161193
290

שנת 290 היא השנה ה-90 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 290 ניתן לה בדיעבד.
כל התאריכים שלהלן הם לפי הלוח היוליאני.
סה-מה יו'אן - קיסר סין הראשון משושלת ג'ין, שאיחד את שלוש הממלכות בשנת 280 ושלט בכל סין עד למותו בשנת 290
נולדו

ויטוס הקדוש, קדוש נוצרי מסיקיליה (נפטר ב-303)
פאפוס מאלכסנדריה, מתמטיקאי מיוון העתיקה (נפטר ב-350)
רַבָּה בר נחמני, כהן ואמורא בבלי מהדור השלישי של האמוראים (תאריך משוער; נפטר ב-310)
נפטרו

16 במאי – סה-מה יו'אן, קיסר סין ומייסד שושלת ג'ין (נולד ב-236)
ראו גם

ילידי 290‎
נפטרים ב-290‎
מלקולם באמצע

| --- | --- |

עטיפת ה-DVD של העונה הראשונה
 סוגה:  קומדיית מצבים
 יוצרים:  לינווד בומר 
 שחקנים:  פרנקי מוניז ג'יין קזמרק בריאן קראנסטון כריסטופר מסטרסון ג'סטין ברפילד (אנ')
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  לוס אנג'לס 
 מספר עונות:  7
 מספר פרקים:  151
 הפקה
 מפיק:  לינווד בומר 
 חברת הפקה:  פוקס 
 הפצה:  פוקס המאה ה-20 בטלוויזיה, הולו 
 אתר צילומים:  Polsa Rosa Movie Ranch 
 צלמים:  Levie Isaacks 
 מוזיקה:  John Flansburgh 
 אורך פרק:  22 דקות
 שידור
 רשת שידור:  פוקס
 רשת שידור בישראל:  סטאר וורלד ערוץ ביפ
 תקופת שידור מקורית:  9 בינואר 2000 – 14 במאי 2006
 קישורים חיצוניים
 דף התוכנית ב-IMDb
 
מלקולם באמצע (באנגלית: Malcolm in the Middle) היא קומדיית מצבים אמריקאית שנוצרה על ידי לינווד בומר ושודרה ברשת פוקס החל מ-9 בינואר 2000 ועד 14 במאי 2006. היא כללה שבע עונות ובסך הכול 151 פרקים. הסדרה מתמקדת במלקולם, נער מחונן, ובמשפחתו.
בישראל הסדרה שודרה בערוצים סטאר וורלד וביפ.
בדצמבר 2024 הוכרז כי הסדרה תשוב, ביחד עם חלק מכוכביה, במסגרת עונת החייאה בת ארבעה פרקים שתעלה בדיסני+.
תקציר העלילה

עלילת הסדרה מתמקדת במלקולם, נער מחונן עם מנת משכל 165, ובמשפחתו הלא מתפקדת. לאחר שפרנסיס, הבן הבכור, נשלח לפנימייה צבאית, נשארים בבית מלקולם, אחיו הגדול ריס, ואחיו הצעיר דיואי. עונותיה הראשונות של הסדרה התרכזו בעיקר בדרכים שבהן מלקולם בוחר להתמודד עם קשיי גיל ההתבגרות. בעונות המאוחרות יותר החלה עלילת הסדרה להתמקד באופן הדרגתי בשאר חברי המשפחה ומכריהם.
הדמויות הראשיות

מלקולם (פרנקי מוניז): הדמות הראשית. נער ממוצע שלומד בכיתת המחוננים בבית ספרו. היחיד שיש לו מונולוגים לקהל הצופים.
לואיס (ג'יין קזמרק): אם המשפחה. אישה אימתנית וקשוחה. משליטת הסדר במשפחה והדמות הדומיננטית בקבלת ההחלטות במשפחה.
האל (בריאן קראנסטון): אב המשפחה. טיפוס חסר ביטחון עצמי ואובססיבי, שמפחד מאשתו (אך אוהב אותה) ונחשב למי שבורח מהחיים.
ריס (ג'סטין ברפילד (אנ')): אחיו הגדול של מלקולם, בריון שמרביץ לאנשים לעיתים קרובות. ילד מרדן אך גם טיפש במיוחד.
דיואי (אריק פר סאליבן): האח הצעיר.
ג'ימי (תינוקות מזדמנים): התינוק של המשפחה.
פרנסיס (כריסטופר מסטרסון): האח הבכור. נשלח לפנימייה צבאית כדי שיתקן את דרכיו.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 16 | 16 | 9 בינואר 2000 | 21 במאי 2000 |
|  | 2 | 25 | 25 | 5 בנובמבר 2000 | 20 במאי 2001 |
|  | 3 | 22 | 22 | 11 בנובמבר 2001 | 12 במאי 2002 |
|  | 4 | 22 | 22 | 3 בנובמבר 2002 | 18 במאי 2003 |
|  | 5 | 22 | 22 | 2 בנובמבר 2003 | 23 במאי 2004 |
|  | 6 | 22 | 22 | 7 בנובמבר 2004 | 15 במאי 2005 |
|  | 7 | 22 | 22 | 30 בספטמבר 2005 | 14 במאי 2006 |
הערות שוליים

↑  Nellie Andreeva (December 13, 2024). ‘Malcolm In The Middle’ Revived For New Episodes On Disney+ With Frankie Muniz, Bryan Cranston & Jane Kaczmarek. Deadline. Retrieved January 25, 2025
| --- | --- |
בקרת זהויות :  LCCN: n2003081184  VIAF: 183211687   WorldCat (עם VIAF): 183211687
ניצן אלון

| --- | --- |

 לידה:  26 בפברואר 1965 (בן 60) ניר ח"ן, ישראל
 מדינה:  ישראל 
 השכלה:  הטכניון – מכון טכנולוגי לישראל 
 השתייכות:   צבא הגנה לישראל
 תקופת הפעילות:  1984–2018 (כ־34 שנים)
 דרגה:    אלוף
 תפקידים בשירות
  מפקד סיירת מטכ"ל   מפקד עוצבת חצי האש   מפקד חטיבת עציון   ראש חטיבת ההפעלה המבצעית   מפקד אוגדת איו"ש   מפקד פיקוד המרכז   ראש אגף המבצעים  פרויקטור למאבק באיום האיראני  מפקד המאמץ המודיעיני של תחום השבויים והנעדרים במלחמת חרבות ברזל
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה   מלחמת לבנון השנייה   מבצע חד וחלק  מבצע עופרת יצוקה  מבצע עמוד ענן   מבצע צוק איתן מלחמת חרבות ברזל
 עיטורים
   צל"ש הרמטכ"ל
 
ניצן אלון (נולד ב-26 בפברואר 1965) הוא אלוף במילואים בצה"ל. שירת כפרויקטור למאבק באיום האיראני, כראש אגף המבצעים, מפקד פיקוד המרכז, מפקד אוגדת איו"ש ומפקד סיירת מטכ"ל. במהלך מלחמת חרבות ברזל מונה למפקד המאמץ המודיעיני של תחום השבויים והנעדרים.
ביוגרפיה

אלון נולד בניר ח"ן וגדל במושב ניר בנים, והוא בנם של יחזקאל (שעברת את שם המשפחה מ"לינדנר") ויונה, מראשוני המתיישבים במקום. למד בבית הספר האזורי באר טוביה, באותה כיתה עם מי שלימים יהיה חברו לפורום מטכ"ל, חגי טופולנסקי. לאחר סיום לימודיו, עשה שנת שירות כמדריך נוער בגרעין עודד של בני המושבים בחבל עדולם שבמועצה אזורית מטה יהודה.
ביוגרפיה > לאחר הפרישה מצה"ל

ב-2019 מונה למנכ"ל חברת גידולי הקנאביס "קנדוק" ופרש לאחר כחצי שנה בתפקיד. במרץ 2020 מונה לתפקיד סמנכ"ל האסטרטגיה של חברת "מטריקס" ויו"ר מטריקס דיפנס – חטיבת הביטחון של החברה. ביולי 2020 מונה ליו"ר מועצת בית בן-גוריון בתל אביב. באפריל 2021 מונה לדירקטור בחברת "סמארט שוטר".
ב-2022 מונה על ידי הרמטכ"ל אביב כוכבי לראש הוועדה לבחינת פרשת מעצרו ומותו של קא"ב תומר מאמ"ן והכרתו בחלל צה"ל.
במהלך מלחמת חרבות ברזל מונה על ידי הרמטכ"ל למפקד המאמץ המודיעיני של תחום השבויים והנעדרים.
חיים אישיים

אלון בעל תואר ראשון בפיזיקה והנדסת חומרים מהטכניון. נשוי ואב לארבעה ילדים. מתגורר בניר בנים.

אחיו הבכור הוא רם אלון, קצין שריון במילואים שזכה בצל"ש הרמטכ"ל במלחמת לבנון הראשונה, כשרץ מול אש כוחות צה"ל והפסיק את הירי הדו-צדדי באירוע הידוע כקרב קמ"ט-קק"ש.
הערות שוליים

1 2 3  אורי שבתאי, קצין וג'נטלמן, באתר ישראל היום, 14 במרץ 2012
↑  משה (בוגי) יעלון - דרך ארוכה קצרה. הוצאת ידיעות אחרונות, 2008. עמ' 61, "בין מפקדי הצוותים שנחשפו – ניצן אלון, חגי פדידה ודרור וינברג (שנהרג בקרב עם מחבלים בחברון בהיותו מפקד חטיבת יהודה)."
↑  צל"ש הרמטכ"ל שהוענק לניצן אלון, באתר "בעוז רוחם" של צה"ל;

ניצן אלון, באתר הגבורה
↑  עמיר רפפורט, ניצן אלון: "יש הסלמה. זאת לא אינתיפאדה", באתר nrg‏, 29 במרץ 2013.
↑  יואב לימור, הפעם, שר ביטחון במישרה מלאה, באתר nrg‏, 9 במרץ 2001
↑  אתר החטיבה
↑  גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמוד 47.
↑  עפר שלח, מפקד אוגדת איו"ש: "לא בטוח שלפלסטינים יש אינטרס לשמור על רגיעה", באתר nana10‏, 1 ביוני 2011
↑  אמיר בוחבוט, כך מתכנן צה"ל לנסות לחסל את נסראללה, באתר nrg‏, 11 ביולי 2007.
↑  סיכום שנת 2010 - נתונים ומגמות בטרור אתר השב"כ
↑  (הקישור אינו פעיל, אין קישור 17 ביוני 2018)רשימת פיגועים, אתר משרד ראש הממשלה
1 2  חנן גרינברג, עמיחי אתאלי, רונן דמארי, אלון מורה: המרוץ לצמרת של ניצן אלון, באתר nrg‏, 23 בדצמבר 2011
↑  אפרת פורשר, מפקד אוגדת איו"ש היוצא: מיעוט קיצוני עלול להביא להסלמה, באתר ישראל היום, 12 בינואר 2012
↑  חגי הוברמן, ניצן אלון הועלה לדרגת אלוף כמפקד פקמ"ז, באתר ערוץ 7, 8 במרץ 2012
↑  סיכום שנתי 2012 - נתונים ומגמות בטרור ומענה הסיכול, איו"ש וגזרת ירושלים, אתר השב"כ
↑  סיכום שנתי 2013, גזרת איו"ש וירושלים, אתר השב"כ
↑  בן כספית, ‏פרסום ראשון: הרמטכ"ל מינה את אלוף ניצן אלון כאחראי להובלת המאבק נגד איראן, באתר מעריב אונליין, 3 ביולי 2018
↑  גילי כהן (עיתונאית), ציוץ בטוויטר, ‏28 בינואר 2019
↑  בן כספית, ‏חשיפת מעריב: ניצן אלון כבר קיבל הודעה שהוא ימונה לרמטכ"ל, ואז הגיע הווטו, באתר מעריב אונליין, 7 בדצמבר 2018
↑  יואב זיתון, ברקע המבצע שהסתבך: צה"ל יתחקר את השימוש בכוחות המיוחדים, באתר ynet, 27 בנובמבר 2018
↑  טל לב רם, ‏בלי אגו, ובלי דלתות: ניצן אלון מוכיח שהוא קורץ מחומר מיוחד, באתר מעריב אונליין, 30 בנובמבר 2018
↑  צלי גרינברג, ניצן אלון פורש מתפקיד מנכ"ל קנדוק – אלון גרנות ימונה במקומו, באתר כלכליסט, 31 באוגוסט 2019
↑  יוסי הטוני, ‏אלוף (מיל') ניצן אלון מונה לסמנכ"ל אסטרטגיה במטריקס, באתר "אנשים ומחשבים", 12 במרץ 2020
↑  כפיר אדר, אלוף במיל' ניצן אלון מונה לדירקטור בחברת Smart Shooter, באתר אייס, 26 באפריל 2021
↑   הקמת ועדה לבחינת פרשיית "הקצין מאמ"ן", באתר צה"ל, 8 בנובמבר 2022
↑   "לא נעצור עד שנמצא כל דרך להשיב את היקרים לנו", באתר צה"ל, 19 באוקטובר 2023
↑  האלוף במילואים ניצן אלון מונה כמוביל המאמץ המודיעיני בתחום השבויים והנעדרים, באתר כיפה, ‏2023-10-10
↑  צל"ש הרמטכ"ל שהוענק לרם אלון, באתר "בעוז רוחם" של צה"ל;

רם אלון, באתר הגבורה
מפקדת חטמ"ר בנימין, מבצע שובו אחים, 17 ביוני 2014. הרמטכ"ל בני גנץ והאלופים ניצן אלון ויואב מרדכי
תהרוג אותי וזהו

| --- | --- |

 סוגה:  קומדיית מצבים
 יוצרים:  סטיבן לוויתן
 שחקנים:  ג'ורג' סיגל לורה סאן ג'אקומו ונדי מאליק אנריקו קולאנטוני דייוויד ספייד
 ארץ מקור:  ארצות הברית
 שפות:  אנגלית 
 מקום התרחשות:  ניו יורק 
 מספר עונות:  7
 מספר פרקים:  148
 הפקה
 הפצה:  Sony Pictures Television 
 אורך פרק:  25 דקות
 שידור
 רשת שידור:  NBC (ארצות הברית) ערוץ 3 (ישראל) ערוץ ביפ (ישראל)
 רשת שידור בישראל:  ערוץ ביפ ערוץ 3
 תקופת שידור מקורית:  4 במרץ 1997 – 16 באוגוסט 2003
 קישורים חיצוניים
 אתר רשמי
 דף התוכנית ב-IMDb
 
תהרוג אותי וזהו (באנגלית: !Just Shoot Me) היא סדרת סיטקום אמריקנית של חברת NBC. הסדרה עלתה לראשונה לאוויר במהלך 1997 וירדה בשנת 2003 לאחר 7 עונות. הסדרה מביאה אל המסך את סיפורו של המגזין הבדיוני "סומק" (Blush), ועובדיו.
הדמויות ושחקניהן > דמויות ראשיות

ג'ק גאלו (שחקן: ג'ורג' סיגל): המוציא לאור של המגזין. רואה עצמו כאיש חשוב בעל עוצמה, שכולם צריכים לציית לו. עם כל זאת, לג'ק התנהגות ילדותית והוא מעולם לא השקיע זמן בבתו מאיה. ג'ק התחתן והתגרש 4 פעמים. עד העונה ה-7 היה נשוי לאישה צעירה מבתו, איתה הוליד את בתו השנייה, האנה.
דניס פינץ' (שחקן: דייוויד ספייד): עוזרו האישי של ג'ק. הוא קטן, חרמן וילדותי. הוא אוהב משחקי מחשב, דוגמניות, חתולים ומתיחות על חשבון אנשים. הדמות הנבזית בסדרה והוא מקדיש את רוב זמנו לרקיחת מזימות ומתיחות על חשבון אנשים. בעבר היה נשוי לדוגמנית על, אך על מנת להשיג אותה היה צריך לשקר בנוגע לכל דבר בחייו במשך מספר חודשים.
מאיה גאלו (שחקנית: לורה סאן ג'אקומו): עורכת המאמרים במגזין. הדמות הצדקנית בסדרה שמשתדלת להציל את העולם מכל פגע סביבתי או חברתי. היא פמיניסטית, שומרת זכויות אדם ובעלי חיים והתכוונה בעבר להתגייס לחיל השלום. במהלך הסדרה היה לה רומן עם אליוט דימורו, שנגמר לאחר שהציע לה נישואים וקיבל לאחר מכן ' רגליים קרות '.
אליוט דימורו (שחקן: אנריקו קולאנטוני): הצלם הראשי של המגזין. הוא מציג עצמו כאומן, אך עושה זאת בעיקר כיוון שהוא רודף נשים. בעבר היה לו רומן עם מאיה גאלו, שנגמר בכך שרצה להנשא לה וחטף התקף חרדה. אליוט תמיד פוחד לאבד את עבודתו, ובגלל זה לעיתים גורם לג'ק להרגיש יותר טוב ממנו מאשר באמת. לאליוט יש אבא רגזן, אמא דאגנית ואח תחמן, ששלוש פעמים במהלך הסדרה עובד על כולם וגורם לכולם להכניס כסף לכיסו.
נינה ואן הורן (שחקנית: ונדי מאליק): עורכת האופנה של המגזין. אלכוהוליסטית ובעבר הייתה דוגמנית על. היא מתרפקת בעיקר על עברה ומעידה על כך שהייתה עם רוב הגברים הבולטים בתעשיית המוזיקה והבידור. היא נשואה בסוף הסדרה לסיימון, כוכב רוק בריטי מפורסם מאוד בעל שם עולמי, שמאופיין, על פי נינה, כ- "סוטה חרמן ומבוגר שלא יכול לשמור את ' זה ' במכנסיו".
הדמויות ושחקניהן > דמויות משנה

ויקי קוסטה (שחקנית: רנה סופר): כאשר ג'ק היה אחרי משבר קשה, שהרגיש שנכשל עם העיתון חיפש רענון חדש ומקורי. הוא נתקל בוויקי בחנות עיתונים באמצע הרחוב והציע לה עבודה במגזין. לוויקי היה הרבה להגיד על מה שקורה במגזין, דבר שהפך אותה אהובה על ג'ק אך בהתחלה כל הצוות שנא אותה (דבר שהשתנה בהמשך).
הייתה נשואה לכבאי בשם פיט, אך לאחר שמצאה אותו שוכב עם חברתה הטבוה ביותר היא שנאה אותו וזרקה את דבריו לרחוב. 
לפני עבודתה במגזין היא הייתה ספרית שיער, והיא גם חזרה לעבודה זו לאחר שעזבה את המגזין.
קווין ליוטה (שחקן: בריאן פוסן): מחלק הדואר ההזוי. קווין הגיע משום מקום והוא בעיקר מפחיד את כל הצוות, בדרך כלל הוא מופיע משום מקום או מגיב בצורה אגרסיבית מידי לדברים שקורים, על אף אדישותו. לקווין קול טנור שמרגש את ג'ק, אך הוא מתבייש להשתמש בו. היה בעבר שותפו לדירה של דניס פינץ'.
298

שנת 298 היא השנה ה-98 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 298 ניתן לה בדיעבד.
כל התאריכים שלהלן הם לפי הלוח היוליאני.
אירועים

קרב לינגון - האימפריה הרומית ניצחה בקרב נגד האלמנים באזור לאנגר של היום
קרב וינדוניסה -האימפריה הרומית ניצחה בקרב נגד האלמנים באזור שווייץ של היום
נולדו

אתנסיוס – מאבות הכנסייה והבישוף ה-20 של אלכסנדריה (נפטר ב-373)
ראו גם

ילידי 298‎
נפטרים ב-298‎
מה שקורה באילת

| --- | --- |

סמליל עונת ה-VIP
 סוגה:  מציאות תיעודית
 בימוי:  איתי שגב
 משתתפים:  אוזי זולטק
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  37 (כולל עונה 2)
 הפקה
 עורכים:  איתי שגב, דב שרמן, רויטל כהן
 אורך פרק:  50–60 דקות
 שידור
 רשת שידור:  ערוץ 24 ערוץ ביפ
 תקופת שידור מקורית:  5 ביולי 2012 – 29 באוגוסט 2013
 קישורים חיצוניים
 www.mako.co.il/music-24/eilat
 דף התוכנית ב-IMDb
מה שקורה באילת היא תוכנית דוקו-ריאליטי קומית ישראלית העוקבת אחר צוות בידור במלון קלאב הוטל באילת, ששודרה בערוץ 24.
התוכנית עוקבת אחר ידוענים ומשתתפים אחרים הפועלים כצוות הבידור של המלון קלאב הוטל באילת. בתוכנית נראית הפעילות היומיומית של צוות הבידור, פעילויות האירובי, סדנאות לצוות, הדרכות ועוד. מנהל צוות הבידור הוא ניסים דיין, מנכ"ל המלון הוא אלי רביבו.
העונה הראשונה שודרה בקיץ 2012, העונה השנייה שודרה בקיץ 2013.
עונה ראשונה

העונה החלה ביולי 2012, העונה מנתה 22 פרקים, בסוף עונה זה העלה צוות הבידור את המחזמר "עד סוף העולם".
עונה ראשונה > משתתפים

אורי "זאורי" שמלאשיולי 43, אילת
יונית חיים 24, ראשון לציון
דודו אהרון 26, תל אביב
גל שקי 25, תל אביב
מעיין פייזק 25, תל אביב
ניר-חי גולדברג 23, רחובות
רון קנר 20, אשקלון (כפר עזה)
אודליה דרוקר 22, קריית שמונה
עונה שנייה - VIP

העונה השנייה היא עונת ה-VIP בה השתתפו תשעה מפורסמים שונים, העונה מנתה 14 פרקים, בסוף העונה העלה הצוות את המחזמר "שיער".
עונה שנייה - VIP > משתתפים

אביבית בר זוהר - השתתפה בעונה הרביעית של תוכנית המציאות "האח הגדול".
ליהיא גרינר - השתתפה בעונה השלישית של תוכנית המציאות "האח הגדול".
לירון רמתי - השתתף בעונה התשיעית של תוכנית המציאות "כוכב נולד".
שני יצהרי - זמרת וחברה בלהקת טיפקס.
תירס סקסואל (יורן דוידי וטל טירנגל) - צמד קומיקאים ישראלי.
גילי מוסינזון - כדורסלן ישראלי.
פישי הגדול - ראפר.
אוזי זולטק (אושרת זולטק) - זמרת.
הקרקס המעופף של מונטי פייתון

| --- | --- |

 סוגה:  מערכונים, הומור סוריאליסטי, סאטירה, קומדיה שחורה
 יוצרים:  מונטי פייתון 
 בימוי:  איאן מקנוטון ג'ון הווארד דייוויס
 שחקנים:  ג'ון קליז  טרי ג'ונס  טרי גיליאם  גרהאם צ'אפמן  מייקל פיילין  אריק איידל  קרול קליבלנד 
 ארץ מקור:  הממלכה המאוחדת 
 שפות:  אנגלית 
 מספר עונות:  4 
 מספר פרקים:  45 
 הפקה
 מפיק:  איאן מקנוטון 
 חברת הפקה:  BBC 
 הפצה:  נטפליקס 
 אורך פרק:  30 דק' 
 שידור
 רשת שידור:  BBC One 
 רשת שידור בישראל:  ערוץ ביפ
 תקופת שידור מקורית:  5 באוקטובר 1969 – 5 בדצמבר 1974 
 קישורים חיצוניים
 דף הבית
 דף התוכנית ב-IMDb
 
עטיפת מארז ה-DVD של הסדרה
הקרקס המעופף של מונטי פייתון (באנגלית: Monty Python's Flying Circus) היא סדרת טלוויזיה ששודרה בערוץ BBC בשנים 1969–1974. התוכנית נכתבה על ידי קבוצת קומיקאים בריטים צעירים שנודעו מאז בשם מונטי פייתון, והיא מוכרת כתופעה ששינתה את פני הקומדיה הבריטית. הסדרה מורכבת מ-45 פרקים שלוקטו ב-4 עונות.
בישראל, הסדרה שודרה בערוץ ביפ.
הפקת התוכנית

הסדרה נכתבה והופקה על ידי גרהאם צ'אפמן, ג'ון קליז, טרי גיליאם, אריק איידל, טרי ג'ונס ומייקל פיילין שנודעים כ"חבורת מונטי פייתון" והפיקו סרטים ותוכניות נוספות. קליז עזב את הסדרה לאחר העונה השלישית, ולא הופיע בעונה הרביעית אף על פי ששמו צוין בכתוביות. ניל אינס ודאגלס אדמס היו היחידים שלא השתייכו לקבוצת "מונטי פייתון" אך הופיעו בכתוביות הסדרה בעקבות תרומת חומר, שניהם באותו הפרק בעונה הרביעית. אינס הופיע לעיתים במופע הבמה של החבורה, והשתתף גם בסרטם "מונטי פייתון והגביע הקדוש".
הפרק הראשון של הקרקס המעופף הוקלט ב־7 בספטמבר 1969 ושודר ב־5 באוקטובר באותה שנה. הפרק האחרון הוקלט ב-16 בנובמבר 1974 ושודר ב-5 בדצמבר אותה שנה.
נעימת הפתיחה היא "פעמון החירות" של ג'ון פיליפ סוזה.
אופי התוכנית

ב"קרקס המעופף" הוצג רצף של מערכונים בסגנון נונסנס לרוב, ולעיתים רחוקות היא אף נשאה אופי סאטירי. לכאורה, הורכבה הסדרה ממערכונים, אך הגישה הייתה יותר של זרם התודעה, בעיקר בזכות קטעי האנימציה של טרי גיליאם. כך דחקה הסדרה את הגבולות של מה שנחשב אז מקובל, בסגנון כמו בתוכן, והשפיעה לא רק על הקומדיה הבריטית אלא על קומדיה בכל העולם.
הסדרה עוסקת לעיתים קרובות בסגנון החיים הבריטי, ומציגה מסרים שנחשבו לטעונים פוליטית בתקופת השידור. חברי הקבוצה היו בעלי השכלה גבוהה (אוניברסיטאות אוקספורד וקיימברידג'), ולעיתים הוזכרו בסדרה דמויות מעולם הספרות והפילוסופיה.
המערכונים לרוב נכתבו כאילו היו כתבה במהדורת חדשות, (פאנל כתבים באולפן, כתב בשטח או כתבה ערוכה ומוכנה מראש) סרט דוקומנטרי או תוכנית אירוח, בצורה שתהיה מוכרת לקהל הבריטי הצופה בטלוויזיה באותה עת.
מערכונים בולטים

מיטב המערכונים שהופיעו בסדרה שולבו בגרסאות שונות גם בסרטי המערכונים, בהופעות וביצירות אחרות. רוב המערכונים המוכרים הם משתי העונות הראשונות. זאת מכיוון שחלקן נכללו בסרט "ועכשיו למשהו שונה לגמרי" שצולם אחרי העונה השנייה. סיבה נוספת היא שבדרך כלל שידורים חוזרים של הסדרה הופסקו לאחר העונה השנייה.
קנוניית סחיטת הצבא (Army Protection Racket)
הגנה עצמית מפני פירות טריים
התוכי המת - אדם מתלונן בפני מוכר בחנות חיות מחמד שמכר לו תוכי מת
ספאם (Spam) (לוף) - מערכון על המאכל ששימש את בעלות הברית במלחמת העולם השנייה (אחד ההסברים גורס שמערכון זה הוא המקור לתיאור דואר זבל כספאם)
מועדון הוויכוחים (The Argument Clinic)
חנות הגבינה - אדם (ג'ון קליז) מגיע לחנות גבינות ומגלה כי אין בה גבינות בכלל
הבדיחה המצחיקה ביותר בעולם - על גילויה של בדיחה כה מצחיקה עד שהיא הורגת מצחוק את שומעיה ושימושה כנשק במלחמת העולם השנייה
שיר חוטב העצים (The Lumberjack Song) - אדם (בגרסה אחת ספר, בגרסה אחרת מגיש תחזית מזג האוויר) שר על רצונו להפוך לחוטב עצים בקנדה
המשרד להליכה מטופשת (The Ministry of Silly Walks) - מערכון בכיכובו של ג'ון קליז שזכור בעיקר בגלל ההליכה המוזרה שהוא מבצע בו (ההליכה המוזרה הפכה לגימיק ידוע של קליז ואוזכרה עוד פעמים רבות במהלך הקריירה שלו ובסדרתו "המלון של פולטי")
שיר הפילוסוף (The Philosophers' Song)
האחים פיראנה (Piranha Brothers)
האינקוויזיציה הספרדית - סדרת מערכונים המתחילים כסצנה רגילה לכל דבר עד אשר אחת הדמויות אומרת "לא ציפיתי לאינקוויזיציה הספרדית" (רוצה לומר - לא חשבתי שיחקרו אותי) ולפתע מופיעים 3 אינקוויזטורים
ויכוח ה-5 דקות (The five minute argument)
מוכר האלבטרוס - פרודיה על מוכרי חטיפים בסרטים, הצגות ומופעי ספורט
מילון המונחים ההונגרי - פרודיה על שימוש במילוני תיירים; אדם מפרסם מילון מונחים הונגרית-אנגלית שתרגום משפטים תמימים (כמו "איפה תחנת הרכבת?") מתפרשים כהצעות גסות
מטפס ההרים - אדם מגיע למשרד המחפש חברים למשלחת טיפוס הרים ונדהם מהראיה הכפולה של ראש המשלחת וחוסר מקצועיותו
כיצד לזהות עצים מרחוק - סדרה של מערכונים קצרצרים שהופיעו בין מערכונים אחרים; שיעור במצגת שקופיות על זיהוי עצים לפי מראם מרחוק שכמעט תמיד חוזר על אותו שיעור (בוקיצה)
ראיון העבודה - המראיין (ג'ון קליז) גורם למרואיין (גרהאם צ'אפמן) לצאת מכליו בראיון משונה ביותר.